ang bulalas na tuloy na masama ang loob ng mabait na babai, na hindi naniniwala sa anomang sakunang tunay na mangyayari. kahit na may masamang kabantugan si. camorra ay hindi mangangahas sa harap niya. madala na sa tatapunan ang kaawaawang si. basilio, barilin siya sa daan at sabihing nagtangkang tumakas! ang dagdag; pag patay na ay saka magsisisi. sa ganang akin, akoy walang anomang utang na loob sa kaniya. sa akin ay walang isusumbat! yaon ang bayong nakapagpanibulos. sa harap ng gayong sumbat, may halong galit, handa sa lahat, gaya ng isang magpapatiwakal, ay ipinikit ni huli ang kaniyang mga mata, upang huwag matanaw ang banging tatalunan, at tuloytuloy na pumasok sa kombento. isang buntong hininga na waring hingalo ang namulas sa kaniyang mga labi. sinundan siya at pinagbibilinan ni hermana bali. nang kinagabihan ay marahang pinag uusap usapan ang nangyari ng hapong iyon. sa durungawan ng kombento ay tumalon ang isang dalaga na bumagsak sa mga bato at namatay.